ÎN CULISELE GARDIENII GALAXIEI: VOLUMUL 3
După așteptări, Gardienii Galaxiei urma să fie primul mare eșec de la Marvel.
Răzuiau fundul oalei.
Noi am fost aleși ultimii.
Și James Gunn, acum nouă ani,
e greu de crezut, dar el a făcut Scooby-Doo.
Și era un mare regizor. Făcuse un film cu supereroi, Super.
A făcut 377.000 de dolari la box-office.
Dar a crezut.
A crezut în el însuși.
A crezut în mine. Așadar, îți mulțumesc.
PARTEA A 1 Începe bătălia finală
Gardienii reprezintă o piatră de hotar pentru noi, la Studiourile Marvel.
E un grup de personaje care n-au fost dintre cele mai faimoase.
KEVIN FEIGE PRODUCĂTOR
Și, totuși, sub îndrumarea scenaristului-regizor James Gunn,
au captat imaginația lumii.
Suntem foarte dedicați, loiali și devotați
viziunii lui James.
E un căpitan grozav. Fără îndoială.
Și creează
un mediu atât de frumos de prietenie și creativitate,
dar și de pasiune.
Cum vă simțiți astăzi?
Bun-venit la Gardienii Galaxiei!
E o binecuvântare pentru noi că el a făcut toate cele trei filme.
E un film atât de tipic lui!
Vocea lui,
scenariul lui, regia lui, stilul lui,
dragostea lui pentru animale, pentru bizar.
Tonul, are un ton foarte specific, tipic lui James Gunn.
Lăsați armele jos!
Hai să-l omorâm pe ăla care arată ca un morcov,
ca să vadă că nu glumim.
- După ce spune: „Lăsați armele jos!” - După.
Îmi amintesc că ne-am dus la Comic-Con
și am arătat câteva imagini din primul film.
Și Gardienii nu aveau foarte mulți fani.
Lumea știa de ei, dar nu erau ca Thor sau Căpitanul America.
Apoi îmi amintesc că tot publicul l-a urmărit ușor...
Parcă digerau ceva nou. Așa mi s-a părut.
Și apoi ne-am dus la Comic-Con în anul următor,
și publicul era atât de exaltat și spunea: „Mai vrem!”
Sunteți nerăbdători să vedeți filmul?
Bine.
Conexiunea e mai mare, deoarece Gardienii au defecte.
E mai ușor să te identifici cu ei.
Și cred că există o adevărată
dragoste de familie autentică, o dragoste de familie aleasă,
în care multă lume se poate regăsi.
Galaxia are încă nevoie de Gardienii ei.
Și tu o să fii un lider mult mai bun decât am fost eu vreodată...
... căpitane.
2 Lotul 89
Când Marvel m-a abordat prima dată și mi-a vorbit despre
posibilitatea de a face Gardienii Galaxiei, pe cât de stupid sună,
făcând filme cu buget mic, n-am fost sigur...
JAMES GUNN SCENARIST/REGIZOR
Nu voiam să fac un film în care să nu mă pot implica profund,
de care să nu-mi pese cu fiecare fibră a ființei mele.
Conduceam spre casă după întâlnire și mă gândeam:
„Păi, dacă ar exista un raton vorbitor,
„de unde ar veni acel raton?”
Și mi-am zis: „Asta e cea mai tristă creatură din univers.”
E un animal mic, transformat în ceva ce n-ar trebui să fie,
care se simțea complet ostracizat și înstrăinat
de orice altă formă de viață din galaxie, și era furios.
Eu n-am cerut să fiu făcut!
N-am cerut să fiu dezbinat
și pus la loc iar și iar, și transformat într-un fel de...
... monstru!
Singurătatea aia e nucleul din Gardienii Galaxiei.
Lumea le vede ca pe niște filme ușoare și distractive,
dar toată premisa e acel nucleu emoțional
al lui Rocket și al celorlalte personaje, toți niște outsideri.
O să vă spună că asta e povestea lui Rocket, dar nu e.
Va fi întotdeauna povestea lui Peter Quill, Nelegiuitul Legendar.
Nu uitați asta! E a lui Star-Lord...
Cine v-a spus că e povestea lui Rocket? Nu este.
E a lui Star... Asta e...
E o minciună.
Nu, e povestea lui Rocket.
Ți-am spus de un milion de ori
să nu-ți pui mâinile jegoase de raton pe Zune-ul meu!
Și eu ți-am spus de un milion de ori...
... că nu sunt raton.
Sean e extraordinar.
Adică, el îl aduce pe Rocket la viață pentru noi, toți cei de pe platou.
Și putem pleca toți împreună, noi patru.
Cum am spus mereu.
Bine?
SEAN GUNN KRAGLIN/TÂNĂRUL ROCKET
A început cu un telefon
de la fratele meu James, care a spus: „Hei, fac un film
„și cred că am un rol pentru tine.
„S-ar putea să am două roluri pentru tine.”
Și, de la asta, a luat amploare.
Nu mai zâmbi, idiotule! Te vrei un profesionist.
Am vorbit despre procesul de a juca acest rol de-a lungul anilor
și de ce a fost nevoie.
Pentru mine a fost întotdeauna despre ce le ofer celorlalți actori.
Ei au nevoie ca Rocket să fie real.
- Hei, ce e aia? - E pentru când se-ngroașă gluma.
Sean chiar dă absolut totul
pentru a oferi un Rocket
sincer și convingător,
când filmăm, ca să ne putem juca rolul după el,
pentru că așa trebuie să fie.
Nu pot explica cât de valoros este faptul că e acolo și că jucăm cu el.
Mai ales în primul film, deoarece cred că a scos
cele mai bune momente ale mele,
care, în acel moment, a fost foarte important pentru mine ca actor,
ca actor încă la început de drum.
Toată mânia,
toată furia
a fost pentru pierderea mea.
Când turnăm filmul,
și vorbesc în numele meu,
chiar cred că Sean e Rocket.
Dar și când mă uit la film
și aud vocea lui Bradley Cooper,
atunci și el mi se pare Rocket.
Am impresia că Rocket e jumătate din fiecare dintre acești doi indivizi.
- Ce o să faci cu Quill? - Eu? De ce nu tu?
Eu am probleme emoțiologice. Ce-aș putea să fac eu?
Sunt mândru de munca pe care am depus-o toți pentru a crea acest personaj.
De la Bradley Cooper la fratele meu, James,
și-apoi toată echipa de efecte speciale, care e la mijloc.
Pentru mine, e un mod modern de a spune o poveste.
O întreagă comunitate de oameni a creat acest personaj grozav.
Rocket Raton.
3 Înfruntarea
La cât de departe s-a mers cu Ronan și Thanos,
ca să găsim un personaj
vrednic de a ne fi adversar în acest film
n-a fost un lucru ușor de realizat.
Am vrut întotdeauna să știm de unde a venit Rocket și de ce e atât de deștept,
și reiese că Marele Evoluționist e un om de știință
care a făcut experimente pentru a crea „umanimale”
CHUKWUDI IWUJI MARELE EVOLUȚIONIST
pentru a crea, în mintea lui, lumea perfectă.
El crede că îmbunătățește universul făcând asta
și a intrat în zona aia foarte gri
dintre geniu și nebunie.
E misiunea sacră
să luăm un ghem imperfect
de materie biologică, așa ca tine,
și s-o transformăm în ceva...
... perfect.
E aproape relația clasică tată-fiu.
Fiul caută răzbunare, dar situația se răstoarnă,
apoi tatăl caută răzbunare, în relația mea cu Rocket.
Bună!
Undeva pe parcurs încetează să mai fie
o relație între tată și fiu
SIMON HATT PRODUCĂTOR EXECUTIV
și se revine la relația dintre experimentator și specimen.
Eu te-am făcut!
De unde ai știut tu?
Marele Evoluționist e conștient de ceea ce face,
dar crede cu tărie că există creaturi mai puțin însemnate.
Și sunt doar disponibile pentru el,
să facă cu ele orice vrea.
E un copil mic, un raton drăguț care e sfâșiat.
Și, da, țipă și urlă, și voi îl întregiți,
și e ceva ce n-ați mai văzut.
N-o să arăt un raton sfâșiat și apoi întregit.
- O să surprind asta pe fețele voastre. - Bine.
Deci asta e important la început.
Groaza pe care o vedeți.
Aia a fost o scenă emoționantă, să-l văd trecând prin tortura aia.
De ce nu ne-a spus nimic despre toate astea?
E mai rău decât ce mi-a făcut Thanos mie.
Nu vrei un ticălos care-și răsucește mustața
și face rău fără niciun motiv.
„Vreau să preiau lumea. Vreau să distrug universul.”
Lucruri din astea care nu prea au sens.
Nu vrei așa ceva.
Dar, când începi să cunoști un ticălos
și începi să simți că are un motiv întemeiat pentru ceva,
parcă nu-l mai urăști.
Trebuie să-l urăști.
Și Chuk chiar reușește să ofere ambele aspecte.
Înțelegem exact ce vrea să facă
și îl urâm, pentru că e un ticălos.
Avem nevoie de creierul lui 89P13,
ca să transferăm trăsătura aia în aceste creaturi,
înainte să mergem în noua colonie.
Nimic altceva nu contează.
Am început cu imagini din benzile desenate, și James a spus...
JUDIANNA MAKOVSKY DESIGNER DE COSTUME
... „Nu așa vreau să fie acest ticălos.”
Și cum a ajuns aici?
Funcționează în benzi desenate,
dar, în evoluția personajului din acest scenariu,
avea nevoie de ceva nou, unic și diferit.
Și a început cu machiajul.
Și trebuie să spun
că asta a fost o colaborare grozavă cu Legacy Effects.
Legacy a făcut multe schițe de machiaj,
apoi am făcut haine care mergeau cu ele.
Acest personaj e un mare narcisist,
și clar îi plac țesăturile și culorile.
Purpuriul regal, desigur.
Dar îmi place cum l-au ferchezuit Judianna și echipa,
l-au făcut foarte elegant.
Vreau să fiu dictator.
Personajul meu are, de fapt, trei imagini de machiaj în film.
Avem aspectul din flashback, care este foarte asemănător cu ce vedeți aici.
Apoi a avut loc incidentul cu Rocket.
Și asta îl lasă cu cicatrice fizice.
Și, când îl întâlnim în prezent, are imaginea cu numărul doi.
E figura publică.
Imaginea pentru care mulți oameni din Beverly Hills
plătesc mulți bani, ca să arate așa bine.
Aproape că trebuie să le admiri curajul.
Apoi mai avem o imagine,
care, practic, e fața din spatele măștii.
I s-a desprins fața.
Tăiați!
E atât de bun, de purpuriu, de întunecat și de...
rău.
Chuk e incredibil în acest rol,
ceea ce e ciudat, pentru că e cel mai dulce om din lume.
Tu mă înțelegi, nu-i așa?
Nimeni altcineva nu mă înțelege. Tu mă înțelegi, nu?
Da.
4 gardienii uniți
Asta e o poveste și mai mare, dar și mai mică decât Volumul 2.
Cred că avem o mulțime de planete diferite,
o mulțime de locuri noi pe care le explorăm.
Asta e cea mai mare navă spațială pe care am fost eu vreodată.
Sunt trei niveluri reale de navă.
Platourile sunt uriașe,
dar e și o poveste mai intimă în anumite moduri.
Personajele astea împărtășesc multe lucruri.
Până la urmă, cum am mai spus-o de multe ori,
Gardienii Galaxiei e despre un grup de personaje
care au suferit traume în copilărie
și cum aduc acele traume în viața adultă
și cum e totul legat de o operă spațială uriașă.
Deci filmul ăsta abordează mai direct aceste probleme
decât primele noastre două filme.
Toată lumea din jurul meu moare. Mama, Yondu...
- Gamora. - Gamora nu e moartă.
Este pentru noi.
Urmăm evoluția lui Peter Quill pe parcursul acestor filme
și chiar a fost... În primul film a fost
un tânăr care învață să nu-i pese doar de el.
Să nu fie așa egoist, să aibă o familie.
De obicei, viața ia mai mult decât oferă, dar nu azi.
Astăzi ne-a dat ceva.
Ne-a dat o șansă.
Iar în al doilea film,
vrea să afle mai multe despre el însuși,
să găsească un sens în identitatea lui, să înțeleagă cine este.
Și crede că găsește asta în personajul care e tatăl său.
Dar, din nou, trebuie să i se amintească că familia din care face parte
e familia care l-a adoptat.
Și cred că evoluția în al treilea film e Quill
care învață să fie împăcat cu faptul că e pe cont propriu, și învață,
așa cum o spune Drax într-o metaforă profundă sugerată de Mantis,
cum să nu mai sară din floare în floare,
ci mai degrabă să învețe să zboare.
E grozav. E o muncă emoțională grozavă.
- Și tăiați! - Tăiați!
Putea face un sunet de armă.
Chris are o energie uimitoare pe platou.
E numărul unu perfect pe foaia de apel,
adică persoana aia dă tonul,
ton care e preluat.
- Am ales asta pentru tine, frate. - Da!
E o atmosferă foarte veselă cu el în jur.
Știu că eu sunt bun, pentru că am fost uimitor în dubla aia.
Ăsta e genul de actorie care îmi dă forță să merg mai departe.
Îmi e foarte greu să descriu cum e să lucrez cu el,
pentru că personajele noastre, stilurile noastre de actorie,
personalitățile noastre sunt un yin și yang complet.
Pare atât de ușor!
Hai, sunt eu, Peter Quill, sunt unul dintre voi, ați uitat?
Nu știu dacă există alt personaj, alt interpret
cu care să-mi placă să improvizez mai mult decât cu Chris.
Pentru că ne potrivim.
Sunt seriosul perfect pentru energia lui debordantă.
Nu vedeți că astea de pe noi
sunt uniforme autentice de mecanici?
Care pe unii îi prinde mai bine?
Fă-o din nou așa și întoarce-te spre Karen și spune-i:
„Acum zi-i tu!”
Toată lumea e în ton cu personajul.
E ca o a doua natură acum. Putem intra și ieși cu ușurință,
pentru că am făcut-o mult timp.
Și toată lumea dă cea mai bună interpretare.
Parcă n-am fost niciodată mai buni.
Chiar pare un noroc chior.
Sunt surprinsă că Gamora apare atât în filmul ăsta,
pentru că am știut imediat ce s-a întâmplat în Răzbunătorii,
și mi-am zis că ar fi o onoare să apar și doar pentru două scene
și apoi să-mi iau rămas-bun.
Dar am fost profund surprinsă și foarte recunoscătoare că am jucat,
că Gamora are multe de făcut
și multe de observat la Gardieni în acest film.
Capcana nu e capcană dacă ești conștient de ea. E o înfruntare.
Ce?
O înfruntare e o capcană
dacă înfrunți un tip de o mie de ori mai puternic decât tine.
Gamora din Volumul 1
va avea mult mai multe în comun cu Gamora din Volumul 3, cu siguranță.
Ne iubeam.
Nu cred.
Chiar dacă au trăit această experiență
cu cealaltă Gamora,
lor le pare familiară.
Dar ea nu înțelege de ce. Deci e o idee foarte ciudată pentru ea.
Dar îmi place mult această Gamora,
pentru că e foarte independentă,
și e foarte sălbatică.
Și e diferită.
Are un tupeu acum
pe care Gamora nu-l avea înainte.
Deci ești Devastator acum?
Pune-ți uniforma!
Nu mi te-am imaginat genul Devastator.
Cine anume ești tu?
Acum e un Devastator.
Așa că e o schimbare completă de costum.
N-am făcut nicio referire la celelalte costume ale ei.
Și am stabilit în Gardienii 2
că exista un grup de femei Devastator care purtau verde.
Așa că e în verde.
La moartea lui Yondu, Devastatorii se unesc.
Deci, când îi vedeți de data asta, există Galben,
există Albastru, există Roșu, există Verde,
Toată lumea e acolo, și sunt toți un trib de Devastatori acum.
Iar Gamora e o entitate temută și respectată.
La asta trebuie să aspirați. Treci aici!
Am învățat un pic în Gardienii 2,
când am auzit poveștile din trecut ale Nebulei și Gamorei,
că Nebula nu e chiar reaua în situația aia.
Gamora e cea rea.
În copilărie, tata ne punea
pe mine și pe Gamora să ne batem.
De fiecare dată când sora mea câștiga,
tata înlocuia o parte din mine cu o mașinărie,
spunând că voia să-i fiu egală.
Dar ea câștiga
iar, și iar, și iar, neabținându-se niciodată.
Nebula a evoluat destul de mult.
În multe feluri, ea este lidera Gardienilor,
deoarece Quill a devenit incapabil din cauza situației lui emoționale.
Și le vedem pe Nebula și Gamora așa cum sunt acum,
și și-au schimbat rolurile față de ce au fost în Gardienii 1.
Vechea tu n-ar fi făcut asta. Aveai un scop mai nobil.
Să ajuți oamenii. Deci l-ai lăsat pe Thanos și ai format Gardienii.
Doar că nu am format Gardienii. Și abia dacă l-am lăsat pe Thanos.
Oricine e aia de care erai îndrăgostit...
nu eram eu.
Pare mai degrabă ea.
- Ea? - Ce?
- Asta e ridicol! Nici nu... - Nu mă amestecați în asta!
Eu și Zoe suntem atât de apropiate
datorită experienței interpretării acestor personaje, e incredibil.
Suntem foarte protectoare față de relația de surori
și cum e portretizată pe ecran,
și chiar e importantă pentru amândouă.
E ceva de care ne-am legat mult.
Iar, de-a lungul anilor, a devenit o legătură cu adevărat specială
între noi două.
Sper că e de acord cu mine.
Am primit o reclamație de la RU că chicotesc prea mult.
Are dreptate.
Mi-ar fi plăcut să văd un spin-off
bazat pe legătura surorilor.
E atât de complexă!
E atât de controversată! E...
E și ușor să te regăsești în asta,
nu eu, din experiență personală,
dar știind că există frați pe lume
care au avut vieți tulburi acasă,
și au reușit să supraviețuiască datorită legăturii lor de sânge,
datorită faptului că sunt frați sau surori.
Spune-mi ceva!
În viitor...
ce se întâmplă cu noi două?
Încerc să te omor.
De mai multe ori.
Dar, în cele din urmă, devenim prietene.
Devenim surori.
Karen este o actriță foarte talentată și se transformă.
Nebula și Karen sunt cât se poate de diferite una de alta.
Sunt plină de mâzgă, pentru că ne-am cățărat pe o suprafață lipicioasă.
Și suntem din cap până în picioare plini de mâzgă,
și e miercuri
și e prima zi de muncă după sărbători,
și ne lăfăim în mâzgă.
Vocea ei pentru Nebula seamănă cu a lui Clint Eastwood.
Și apoi se spune: „Tăiați!”,
și mi se pare că vorbește ca Doamna Doubtfire.
E o scoțiană din asta...
Și apoi: „Bine, acum sunt Nebula.”
Vai de mine!
Întotdeauna mi s-a părut amuzantă, pentru că e foarte serioasă.
Și, când cineva e atât de serios, e ceva comic în asta.
Dar acum devine mult mai amuzantă.
- Apasă-l! - Ce?
- Apasă-l! - Îl apăs.
Apasă pe buton.
- Pare că apeși pe gaura cheii. - Ce?
E un buton sub mâner. Apasă pe ăla!
Bine. Și acum?
Deschide... ușa!
Ăsta e un design idiot, și instrucțiunile tale au fost foarte neclare.
Carnea nouă
Ăla e următorul pas în evoluția noastră.
Mai puternic, mai frumos,
mai capabil să distrugă Gardienii Galaxiei.
Cred că am să-i spun...
Adam.
Adam Warlock a fost trimis de mama lui, Ayesha, să-l prindă pe Rocket.
Hei!
Unde ai fugit, veveriță?
Și ce aflăm, de fapt,
SARA SMITH PRODUCĂTOR EXECUTIV
este că e ordinul Marelui Evoluționist,
care e creatorul suveranilor.
Ai o pereche minunată
formată din Ayesha, interpretată de Elizabeth Debicki,
și Adam Warlock, interpretat de Will Poulter.
Eu sunt Vrăjitorul, mamă, și m-am săturat să primesc ordine!
Cel mai bun mod de a-l descrie pe Adam Warlock
ar fi cu cuvintele Marelui Evoluționist.
A fost creat în speranța că va fi
apogeul poporului suveran.
El iese puțin cam devreme din coconul lui
și e oarecum neghiob.
Cine a aruncat cu asta în mine?
Taci!
Ce copil!
Felul în care James a scris personajul lui Adam Warlock,
necesita un actor care să poată să se descurce atât cu umorul,
cât și cu momentele mai serioase din film.
Chiar la începutul filmului,
îți dai seama că Adam Warlock nu e un tip cu care vrei să te încurci.
Am avut ocazia să lucrez cu echipa de cascadori la mai multe lucruri
și a fost o adevărată plăcere.
Cablurile
și sistemele care te fac să pari că zbori au fost foarte distractive.
Am avut câteva vise în care zbor
care chiar s-au îmbunătățit calitativ
de când m-am antrenat la acest film.
Am impresia că am ajuns cât se poate de aproape de zborul real.
Cine e maniacul ăla?
Un superticălos cu arme cu raze în loc de mâini, ce știu eu?
Pentru NiciUnde, practic, au creat un oraș întreg chiar acolo.
Era incredibil!
Firește, am avut NiciUnde din Gardienii Volumul 1.
Era un platou foarte simplu.
L-am construit în aer liber.
Iar ăsta e un upgrade destul de mare.
Ăsta e cu adevărat un platou extraordinar.
Chiar simt că l-ar putea lua bucată cu bucată,
să-l ducă în Disneyland, și ar fi o senzație.
E incredibil. Are trei etaje.
Măiestrie excepțională și, știți?
Filmul începe chiar aici,
și, frate, nu știu,
nu s-au uitat la bani când au construit acest platou.
Și avem, nu știu, probabil peste o sută de figuranți,
cu machiaj de extratereștri.
Arătați-vă, băieți!
Uitați-vă! Faceți cu mâna! Uitați-vă la unii dintre ăștia!
Uitați-vă la machiajul lor! Tu, în albastru, cât a durat?
Două secunde. E o mască.
Două ore! O să îndreptăm asta.
A durat nouă ore în trailerul de machiaj,
doar pentru că e o divă și avea nevoie de un masaj la picioare.
- E doar o mască? - Da.
- Asta durează două ore. - Două ore.
- Trei ore. - Trei ore aici.
Vedeți? Multă forță de muncă. Dar, hei...
e ultimul film Gardienii Galaxiei.
Așa că ne-am aruncat. Totul sau nimic.
Bun-venit în NiciUnde!
Ăsta e apartamentul...
lui Rocket.
Are tot felul de piese mici de mașini.
Vezi că toată viața lui e legată
de mașinării, de lucruri de genul ăsta și de a face lucruri.
Ăsta e patul lui.
Și aici pune Zune în leagăn,
ascultând Heart.
Și pe aici va intra Adam Warlock,
îl va apuca și va trece prin peretele ăla...
Bum! Bum! Vom filma toate astea.
Și trece în dormitorul lui Peter Quill.
Trece pe aici.
El are toate jocuri astea video vechi,
adunate de la strângători, și chestii de pe Pământ.
Intră pe-acolo și apoi pe-acolo,
trecând direct peste Quill,
care și-a mutat...
Vedeți că și-a mutat casetofonul de pe Milano în dormitor.
Și apoi trece prin asta și aterizează pe acoperișul de acolo.
O, la naiba!
Aici, pe NiciUnde, îi vedem pe Kraglin și Cosmo.
Da, prezentăm acel duo dinamic.
Bozhe moi, Kraglin!
- Trebuie să știi că n-o să înveți. - Crezi că poți mai bine?
I-am schimbat sexul lui Cosmo.
- Cred în benzile desenate... - Cosmo e bărbat.
Da, și Cosmo e clar bazat pe câinii
pe care rușii i-au trimis în spațiu la începutul Cursei Spațiale.
Cred că unul anume a fost Laika, care era femelă.
Cred că de aceea i-am schimbat sexul, în onoarea lui Laika,
primul câine care a mers în spațiu...
- Câinele cosmonaut. - ... și nu s-a întors, din păcate.
Mereu mi-am dorit să-l aduc pe Cosmo, dar nu știam cum să o fac.
Era logic să apară,
pentru că știam deja din primul film că era în NiciUnde.
Așa că era important să o fac să devină un personaj.
Nebula, ai auzit?
M-a făcut câine rău și a refuzat să-și retragă cuvintele!
De fapt, am făcut o căutare amplă pentru Cosmo.
Am pus mulți actori diferiți să dea probe.
Cosmo e jucat de foarte talentata Maria Bakalova.
E întotdeauna foarte dulce și foarte bună.
Foarte deschisă cu emoțiile ei.
Foarte exuberantă.
Are calitatea aia a câinilor care ne place tuturor.
Kraglin, Cosmo, vreau să păziți
NiciUnde până ne întoarcem. Câteva zile, cel mult.
Da, camarade.
Am localizat coordonatele pentru OrgoCorp. Cred că am un contact acolo.
- Poate ne poate ajuta să intrăm. - Contactează-l!
Hai să ne salvăm prietenul!
PARTEA B 1 Orgoscop
Lui James chiar îi pasă să apară totul în cadru,
BETH MICKLE DESIGNER DE PRODUCȚIE
și, pentru un designer de producție
și de platou de filmare, e un lucru minunat.
În prima variantă a Volumului 3,
planeta noastră Orgoscop a fost inițial descrisă ca o planetă giroscopică,
deci, în primele săptămâni, toate cercetările mergeau în direcția aia.
Apoi am vorbit cu James despre ce s-a întâmplat pe planeta asta,
și e vorba despre cercetare genetică și experimente.
Și a fost de părere că ar fi mai interesant
dacă toată planeta era complet organică,
ca și cum omul de știință o crease de la bun început,
asta fiind originea ei.
Și chiar a înrădăcinat-o într-o idee interesantă a poveștii
care avea sens cu ceea ce căutau pe planeta asta.
Dar ne-a dat nouă o provocare incredibilă,
în departamentul de artă, și Judiannei de la departamentul de costume,
de a inventa o planetă creată în întregime organic,
însă totuși un loc unde ai vrea să petreci ceva timp.
Dacă vă uitați aici,
vă puteți vedea pe fereastră costumele spațiale plutind afară.
Da?
La naiba!
Suntem în Orgoscop,
care e și cel mai frumos, dar și cel mai dezgustător platou pe care l-am avut
în universul Gardienilor.
Arată ca o colonoscopie minunată,
dacă te plimbi prin el.
Dar este...
Da, adică, este un... Știți, am vrut să creez un loc
care e diferit din punct de vedere arhitectural
decât alte locuri pe care le-am văzut până acum.
Și felul în care a fost creat Orgoscopul
e prin creșterea materialelor.
Deci e compus din os,
e compus din organe pe care le folosesc, organe și carne.
Costumele pe care le poartă sunt făcute dintr-un fel de carne
care e crescută, care îi izolează și îi protejează.
Orgosantinelele au fost ceva care,
la început le-am vrut asemănătoare cu crabii,
și-apoi am văzut costumele de crab
și arătau ca lucruri pe care le mai văzuserăm.
Și am spus: „Dacă ar fi făcute din carne?”
„Ca și cum ar crește aceste costume?”
Și Shane și echipa de la Legacy au venit cu un costum nebunesc
care pare dintr-un film de artă francez
sau un costum de luptător de sumo
care te protejează datorită grosimii costumului.
Și nu e modelat deloc
în ceea ce considerăm azi o formă hipermasculină dură,
când ne gândim la soldați, așa cum apar des în filme.
E foarte umflat, cu un fund mare.
Și e grozav să-l vezi pe Nathan Fillion jucându-l pe maiorul Karja
umblând ca și cum e cel mai dur tip din lume.
Haideți, proștilor!
Platoul pe care filmăm azi e Parcul Spațial Orgo,
și filmăm o scenă în care Drax și Mantis se luptă cu toate orgosantinelele.
Începem! Gata și acțiune!
Am făcut niște chestii distractive în Parcul Spațial Orgoscop.
WAYNE DALGLISH CO-COORDONATOR DE CASCADORII
Dave Bautista e dat naibii.
Am încercat să-i oferim lui Mantis un fler puțin diferit,
HEIDI MONEYMAKER COORDONATOR DE CASCADORII
așa că am venit cu câteva variante alternative foarte mișto.
- Ești o pisicuță. - Miau!
Ai chef să dansezi.
Încercăm mereu să forțăm nota și să facem ce credem că e unic.
Forțăm nota, știți, ne distrăm.
Tăiați!
Dintre noi toți, Pom
e probabil cea mai artistică, cred.
E aproape o interpretă care îți trezește reminiscențe.
Aproape că e dintr-o altă epocă.
Nu!
- Bună! - Bună!
E o căutătoare de emoții.
Sare cu parașuta, călărește
și face tot felul de nebunii.
O fac în franceză acum.
Învață tot felul de arte marțiale.
Pot să dau mai multe lovituri?
Să-l lovesc în față?
Pom e probabil... E Gardianul meu preferat.
Mantis e Gardianul meu preferat.
Nu e numai o actriță strălucită,
dar ce face cu acest personaj e atât de distractiv!
Și e de-o inocență atât de dulce!
Dar chiar e... Poate fi și sarcastică...
Bună!
Chiar am plonjat în genul ăla
de rivalitate între frați.
Vreau să spui apăsat: „Faci mișto de mine?”
- În fața lui? - Da.
Îmi place să lucrez cu Dave.
E uimitor, are o voce blândă,
dar poate vorbi și foarte tare pentru rol.
Bine că am dărâmat ușa aia...
Și pentru ceea ce reprezintă, și chiar respect asta.
Dar e și foarte dulce. Și foarte amuzant.
Iar dinamica dintre personaje e foarte bine scrisă de James.
Pur și simplu ne distrăm cu asta.
E greșit să manipulezi sentimentele prietenilor.
M-ai făcut să mă îndrăgostesc de ciorapul meu.
Ei, aia a fost nostim.
Dave oferă o interpretare maiestuoasă.
Drax e ridicol, dar e și foarte veridic.
Îl credem pe deplin
și e cu picioarele pe pământ.
Și chiar ajungem să-i vedem originile în filmul ăsta.
Eu am avut o fetiță ca tine. Știi ce îi plăcea?
Îi plăcea când făceam sunete de maimuță.
Nu văd pe altcineva să-l joace pe Drax. E întru totul Dave.
A fost Dave din momentul în care a intrat
și am dat probă împreună. Toată lumea a știut.
O să-l omori pe ăsta, dar ajută-ne să părem credibili!
Adică trebuie să faci orice-ți spun eu să faci, bine?
Sau putem decide împreună, asta spun.
În cea mai mare parte, tu o să iei deciziile, bine?
Încep să devin sentimental
că, în ultimii zece ani, am petrecut așa de mult timp împreună.
Sigur, a purtat machiaj gri cu roșu tot timpul,
și, fără machiaj, nu-l recunosc,
dar am petrecut mult timp împreună.
Cinci filme, turnee de presă, premiere
și, când mă gândesc că nimic din astea
nu se vor mai întâmpla în viețile noastre,
chiar sper că nu înseamnă că nu vom mai petrece timp împreună.
Că mi-ar fi dor de el.
Te apăr eu, voinicule.
Bine? Te apăr eu.
N-o să te mai ating. E ultima dată când te ating.
Bine. Mă bucur că am făcut asta.
2 Corpuri de mamifere
Marele Evoluționist și-a continuat munca.
A construit planete, populându-le cu specii,
iar acum vedem una.
Mergem pe Contra-Pământ, care e populat
cu ceea ce numim umanimale.
Și e ca o insulă a doctorului Moreau.
E ciudată și minunată.
Iar Alexei și Shane Mahan
și Lindsay MacGowan de la Legacy
au făcut o muncă incredibilă aducând personajele alea la viață.
Bine. Grozav! Ia să filmăm asta!
Sunt oameni-lilieci și oameni-broaște-țestoase,
și oameni-iepuri,
și unii ca niște mistreți.
- Copilul adorabil. - Știu.
- E superb. Arată ca... - Da.
Dar toți au haine din anii '80.
E extrem de amuzant.
Am avut o echipă uriașă de machiaj care a creat toate aceste personaje
și am făcut-o având clase de A, B și C.
A-urile aveau machiaje complete,
erau în față, urmau să fie văzuți.
B-urile erau un pic mai în spate.
S-ar putea să fie întrevăzuți,
dar n-aveau să fie în prim-plan.
Și apoi C-urile, care purtau măști mai simple,
pe care oamenii și le puneau și puteau fi văzuți în fundal.
Toate astea au trebuit plănuite bine.
Adică: „În scena asta, câte umanimale avem?
„Câte sunt în scena asta?
„Câte sunt în toată scena asta?” Și tot așa a trebuit să vedem
cum să facem filmul să funcționeze cât mai bine.
Asta este societatea perfectă?
Zilele alea au fost pline.
ALEXEI DMITRIEW ȘEF DEPARTAMENT DE MACHIAJ
Cortul nostru de fundal era gigantic.
Toate rulotele erau pline ochi.
Toți purtau dinți, lentile de contact, toți aveau mâini și lucruri de genul ăsta.
A fost o mare întreprindere pentru noi, pentru Legacy.
Legacy Effects
au făcut lucruri absolut uimitoare.
Accesorii frumoase de păr,
peruci personalizate pentru toți,
meșe personalizate.
Să le avem pe toate pe platou a fost super palpitant,
pentru că erau foarte multe stiluri diferite
și toate erau practice.
Au făcut un cazuar.
Cred că era poștărița Blue Jay.
Alea erau foarte, foarte cool. Au ieșit uimitor.
Dar cercetarea din spate e foarte tare.
Au multe elemente imprimate 3D, cu magneți,
și ciocul, și tot maxilarul mobil,
ca actorul să poată mișca tot ciocul.
Groot, Kaiju complet!
- Nu Kaiju complet! - Eu sunt...
- ... Groot! - Înapoi!
Nu, nu Kaiju!
Groot, jos!
Nu are de ce să vă fie frică.
Nu suntem aici să vă facem rău.
A fost inițial scrisă ca „familia de lilieci-vampir”,
și apoi am spus: „Dar ăsta e doar un substitut.
„Hai să trecem prin toate modelele și să vedem
„care design e cel mai bun pentru familia asta.”
Și, până la urmă, liliecii-vampir mi-au plăcut cel mai mult.
Mai ales ea.
E fantastică în rolul ăla. Ăla e un limbaj real.
Am creat un limbaj real care are gramatică și tot ce-i trebuie.
Îmi place să văd ce lumi ajung să fie create.
Când pui un actor cu machiaj să interpreteze rolul,
îl poți vedea, îl poți simți.
Așa se face.
S-a folosit mai mult machiaj
la filmul ăsta decât la oricare alt film din istorie.
Au întrecut și filmul Grinch.
Și, desigur, fiecare personaj din Grinch e un cineștian.
- Da. - Noi avem mai mulți decât ei.
E o nebunie.
Cartea Recordurilor Mondiale Guinness. Bravo ție!
Galaxia naibii
Platourile pe care filmăm astăzi au fost menite să fie separate.
Erau holurile cu cuști pentru Lotul 89, unde țin animalele,
celulele unde țin copiii,
camera Marelui Evoluționist, unde își face experimentele.
Noi ne-am gândit că ar fi interesant să le conectăm pe toate,
ca să se poată vedea de pe un platoul în următorul
și lumea să pară mai mare și mai legată.
Iar acum James profită de asta
și concepe coregrafia luptei finale
începând de pe hol, coborând printr-un vestibul,
aterizând în camera Evoluționistului,
și lasă coregrafia să se răspândească în tot acest spațiu.
Și urmează să filmăm marele final al filmului.
Gata? Și acțiune!
Mi-a plăcut foarte mult să lucrez cu Heidi Moneymaker,
care a coordonat cascadoriile în film,
și a fost dublura lui Scarlett Johansson,
așa că și ea e foarte pricepută,
și coregrafiază minunat toată povestea.
Voia să se asigure că fac secvențe de acțiune,
pentru că știa că-mi place s-o fac și îmi doream s-o fac.
Așa că a fost grozav să lucrez cu ea.
E distractiv. Lovesc pe cineva cu piciorul în față. Lovitură falsă.
Vrei să vezi toți Gardienii luptând împreună la un moment dat,
și, în multe astfel de filme, eroii sunt despărțiți,
apoi revin împreună, apoi sunt despărțiți...
Apoi avem un moment grozav când sunt toți împreună,
dar nici atunci nu sunt pe deplin împreună,
iar în scena asta au fost ei,
împreună cu adevărat și au lucrat în echipă.
Asta a fost o muncă făcută cu dăruire și pasiune de toată lumea de pe platou.
Am planificat-o, am elaborat-o, am refăcut-o iar și iar,
din septembrie, octombrie, probabil, deci de vreo șase luni.
Ne-a luat ceva timp să rezolvăm cu cablurile,
pentru că erau foarte complicate.
Și cred că la început mi-am spus
că s-ar putea să nu ne iasă bine.
Până la urmă, a fost, vizual, unul dintre lucrurile preferate pe care le-am făcut.
PREVIZUALIZARE CASCADORIE
Ce e mișto la filmele astea e că fac o previzualizare a întregului proces,
ba chiar îl filmează cu cascadorii
din toate unghiurile din care îl vor filma.
Așa că vezi o versiune a filmului filmată cu un iPhone
și îți spui: „O să fac asta și așa voi arăta,
„dar un pic mai rău, fiindcă eu nu știu arte marțiale.”
Tehnologia asta e în continuă dezvoltare.
Camerele actuale pe care le putem folosi
sunt incredibil de ușoare.
Deci pot fi ținute în mână și, de aceea,
poți crea secvențe de acțiune
care sunt diferite de orice s-a făcut înainte,
pentru că operatorul camerei participă la fel de mult în secvența cu cascadorii
ca actorii și cascadorii.
La un moment dat, operatorul camerei era agățat cu cabluri
și a fost ridicat deasupra mea când eram lovită în față.
Aia a fost cu adevărat complicat și a necesitat multe repetiții.
Am petrecut mult timp ca să o facem bine.
Apoi am avut emoții în ziua filmării, deoarece într-o singură dublă
trebuie să faci totul perfect.
Și poți s-o faci de câteva ori,
dar chiar e o presiune.
Când vă adunați, există un moment între voi doi
în care arătați că sunteți liderii acestei echipe,
complet responsabili.
- Da. - Da.
Am nevoie de ajutor să mut frânghia.
- Da. - Deci eu o să fac...
Ar trebui să fiu în spatele lui?
James a vrut să prezinte fiecare personaj, fiecare având câteva momente,
și trecem cursiv de la un personaj la altul.
Chris a contribuit mult la asta.
Îi place să vină să se antreneze și chiar își învață coregrafia.
Și, orice îi dăm de făcut,
el face mai mult, că doar el este Star-Lord.
Deci îi dăm să facă ceva
și el mai adaugă câteva elemente în plus,
și noi zicem mereu...
Salutare tuturor!
Acum o să filmăm niște secvențe tari de acțiune
care ne vor introduce în al treilea act.
Îl avem pe Chris Romrell pe podiumul de sus.
Și el prezintă...
ce vrea... ce vor ei să fac eu.
Întotdeauna arată mai bine când o face el,
dar o să mă străduiesc cât pot să o fac bine.
Nu vă dați seama din unghiul ăsta, dar e la câțiva zeci de metri în aer.
Voi fi ridicat acolo.
Le place să folosească niște frânghii pentru Romrell, dar eu nu le voi avea.
Insist să nu am frânghii.
E vorba ca tu să zbori.
Va fi nevoie să-mi întăresc mușchii abdominali?
- Nu. - Bun.
- Ești gata? - Suntem gata.
Sunteți gata?
- Henry? Bine. - Bine.
- Ridicați carnea! - Bine.
Au panourile astea cu LED care fac lumină,
care practic creează efectul de foc în jurul nostru,
după care vor anima totul.
Eu am insistat să folosim foc adevărat.
Dar ei au cam dat înapoi,
așa că bănuiesc că nu putem da foc locului.
Și, da, asta e doar o zi din viață.
A luat câteva ore să se facă asta
și va apărea trei secunde în film.
Așa că fiți pe fază!
A...
arătat tare?
4 Chiar e bine să ai prieteni
NUME: RATON
Să fiu reunit cu această familie a Gardienilor pentru Volumul 3 e...
chiar special.
Și știu că e rar
să avem o legătură ca a noastră,
la câți ani am lucrat împreună prin tranșee.
Încă suntem o familie, la fel ca-n poveste, de fapt.
Ceea ce e diferit de data asta e că știm că se va termina.
Și cred că fiecare dintre noi
procesează asta în felul lui.
Asta e prea supărător, în sensul bun.
E un gust dulce-amar, pentru că știm
că e ultimul film Gardienii Galaxiei.
O să mai avem o scenă cu toți Gardienii împreună.
Chris mi-a amintit asta ieri.
Deci o să fie foarte emoționant.
Da, asta e.
Asta e ultima scenă cu cei pe care eu îi consider
Gardieni.
Chris și Zoe,
și Dave, Karen, Pom și Sean.
Și ei sunt cei care au fost cu mine timp de nouă ani.
Și vă iubesc pe fiecare dintre voi.
Mai avem o zi în care filmăm împreună,
doar că nu în aceeași scenă.
Chiar vă iubesc pe toți.
Și, jur pe Dumnezeu,
sunt cât se poate de norocos să am...
Urăsc să fac asta în fața camerei, dar o s-o fac,
pentru că am vrut să vă spun mai devreme
că am fost incredibil de binecuvântat
să am acest grup de oameni,
și le-o spun tuturor celor cu care mă întâlnesc,
drept parteneri în această călătorie.
A fost de-a dreptul uimitor,
pentru că, sincer, vă iubesc pe fiecare foarte mult.
Ca oameni, ca actori și ca prieteni.
Și vă iubesc pe toți.
Așa că vă mulțumesc că ați fost aici, cu mine, în această călătorie.
Să fiu pe platou cu toată lumea,
știind că există o oarecare finalitate
în modul în care abordăm aceste scene finale e cu adevărat...
E emoționant.
Cred că, într-un fel, toți savurăm fiecare clipă.
În unele privințe, a fost mai distractiv pe platou.
Cred că am râs la fel de mult ca oricând,
pentru că știm că există un final.
- Hei, James. Te iubesc. - Și eu te iubesc.
Ai prins asta? Șterge-o!
E puțin trist, dar e și o bucurie.
Adică, cine face asta, știți?
Cine ajunge să...
facă ceva ce publicul pare să iubească
și de care noi ne putem simți mândri
și să știm că am pus tot sufletul în ce-am făcut?
Dacă oamenii mă întreabă care este sincer
partea mea preferată din producția Gardienii Galaxiei,
le zic: „Să lucrez cu fratele meu.”
E un frate grozav și un prieten grozav,
dar, mai presus de toate, a fost foarte distractiv să-l privesc.
Prima dată când am auzit despre proiectul Gardienii Galaxiei: Volumul 1,
am primit un telefon de la impresara mea care mi-a spus, fără niciun context:
„Ești dispusă să te razi în cap?”
Și am zis: „Pentru ce?”
Și ea a spus: „Pentru un film Marvel.”
Și am spus: „Da.”
S-ar putea să fi făcut ceva puțin nebunesc.
Sunt cheală.
Am crezut că o să filmez timp de opt zile
și că asta ar fi fost tot pentru personaj.
Acum zece ani, am stat în biroul meu cu Karen Gillan,
și i-am spus: „Rolul ăsta nu e foarte mare în acest film.
„Dar plănuiesc ca ea să fie un Gardian al Galaxiei în viitor.”
Genul de lucruri pe care îl spun oamenilor tot timpul și mă înșel mereu.
Dar această persoană a dat totul și ne-a arătat cât de grozavă este,
și ce cooperantă este ca să vină
în toate aceste zile atât de devreme.
Și o iubesc și o să-mi fie dor de ea.
Și cu asta încheiem o trilogie
cu Karen Gillan.
Toată această experiență mi-a îmbogățit viața în atâtea moduri!
Adică...
A fost primul meu film mare.
Și cât de norocoasă sunt
că a fost un film atât de bun ca Gardienii Galaxiei?
Și nu numai asta, dar mi s-a dat un personaj incredibil
pe care l-am explorat pe parcursul a șase filme.
Ești bine?
E în regulă să fii trist?
E sfârșitul unei călătorii pentru mine. Asta mi-a început cariera.
Adică mi-a lansat cariera și mi-a schimbat viața.
E o divă
și nu-i place să fie filmat în spatele camerei.
Oprește-te! Termină!
Bautista.
Sfârșitul acestei călătorii
mă lasă cu un gust dulce-amar, pentru că sunt atât de atașat de toată lumea,
sunt atât de mândru de ce am realizat!
Lucrăm la filmul ăsta din octombrie și chiar vrem să terminăm,
dar ne gândim: „Dar ăsta e ultimul.”
Nu, nu vrem să terminăm. Vrem s-o lungim cât se poate.
Și trebuie să fim joob joob buni.
Înseamnă „prieteni”.
Să trăiesc în universul Marvel a fost un real răsfăț. Este...
Face parte din moștenirea mea,
pe care o voi lua mândră cu mine.
Și sper ca și copiii mei să fie mândri.
Am trei băieței
și deja devin fani înrăiți ai acestor personaje.
Când m-am dus prima dată la Marvel și am prezentat Gardienii Galaxiei,
aveam un carnețel.
M-am străduit foarte mult să pun în carnețelul ăla
toate imaginile diferite și pozele de referință și toate cele.
Și, în carnețel, erau enumerate toate personajele
și cine credeam că ar trebui să le joace.
Și, desigur, niciunul dintre actorii ăia din carnețel
n-au ajuns să-și joace personajul,
în afară de Zoe Saldana,
pe care am întâlnit-o și am adorat-o de la început.
Mă face să mă simt foarte bine. Mă face să mă simt norocoasă.
Simt că am avut șansă.
Mă face să mă simt mândră
să cunosc atâția oameni
pe care îi admir și îi respect mult,
care trăiesc și ei în acest univers, ca mine.
De fiecare dată când simt că o să mă pierd cu firea,
mă uit în jur și văd oameni care renunță la atât de multe ca să fie aici,
pentru că au o pasiune adevărată,
o iubire sinceră și autentică pentru ceea ce facem,
și asta îmi amintește mereu că suntem binecuvântați și foarte norocoși,
și că e o șansă să fim aici.
Și vreau să-ți mulțumesc, pentru că ai fost o persoană minunată.
Ai crezut în mine înainte să cred eu în mine.
Așa că-ți mulțumesc că mi-ai stat alături.
Și o să-mi fie dor de Gamora,
dar nu și de cele patru ore de machiaj.
Deci...
GARDIENII GALAXIEI VOLUMUL 3
Chiar încerc să fac cel mai bun film pe care-l pot face,
care să fie fluid și elegant.
„Elegant” fiind cuvânt pe care-l folosesc cel mai des când filmez,
când scriu, când îl editez.
Trebuie să aibă eleganță.
Iar satisfacția e mare să fac acest film,
care are amprenta mea, pentru că eu sunt Rocket și filmul e despre mine.
Și să văd publicul reacționând la el
așa cum a făcut-o până acum e chiar un sentiment plăcut.
SUNTEM GROOT!
Sunt foarte recunoscător pentru experiență și mai ales
pentru oamenii cu care am avut șansa să lucrez pe parcurs.
Cred că viața cu personajele
și actorii, și filmările, și totul
e mai vie în acest film decât în orice am făcut.
Și cred că și piedicile care s-au ivit pe parcurs,
toate au fost în serviciul unei povești mai bune.
Iar asta e încheierea filmului și a trilogiei cu James Gunn.
Ce a însemnat pentru mine să fac parte din această franciză
e greu și de descris în cuvinte.
Toată viața mi-am dorit să fiu actor
și chiar n-am știut ce presupunea asta.
Și dacă mi-aș fi putut plăti facturile, sărind de la un job la altul,
tot aș fi simțit că-mi trăiesc visul
și aș fi fost foarte mulțumit.
Faptul că pot să fac parte din ceva atât de iubit în toată lumea,
care cred că va trece și testul timpului,
care va fi pe ecrane mult timp după ce eu nu voi mai fi pe planetă,
este special.
Și pare... Pare remarcabil.
Te simți binecuvântat.
Fie ca noi toți să avem norocul de a lucra la ceva
și de a face parte din procesul creativ de colaborare pentru a realiza ceva
care e foarte însemnat pentru atât de mulți oameni,
de a-ți face prieteni extraordinari pe parcursul drumului
și de a ne ajuta unii pe alții pentru a
ne trăi visul.
Vă mulțumesc.
A fost bestial.
ÎN CULISELE GARDIENII GALAXIEI: VOLUMUL 3
Rulota lui Chris este în cealaltă parte a lotului.
Rulota mea e chiar lângă locul unde filmăm.
Chris vine aici în fiecare zi și adoarme.
Și are cel mai profund somn din lume.
Așa că am decis că azi e o zi bună să-i desenez ceva pe frunte.
Bine, hai s-o facem!
Poate simbolul „păcii” sau...
Da. Intră! Sunt cu...
- Ce... - Ce faci, frate?
Credeam că dormi.
- Credeam că ești... - Veneam să trag un pui de somn.
Ce e?
Uite, ce-i asta?
E un manechin Chris.
Ce o să facem azi,
dacă te apropii un pic, Jeremy,
o să vedeți un prim-plan cu Chris.
E un Chris Pratt fals
pe care-l cărăm la începutul filmului.
- Are doar... Cât? 11 kg? - 11 kg.
Da, pe care Karen Gillan să-l poată căra destul de mult
la începutul filmului.
Da, chestia asta e absolut realistică. Uitați-vă la ea!
Prima dată când l-am văzut, jur, am intrat în platou
și l-am văzut întins acolo, în garderoba completă a lui Quill...
- Da. - ... din film.
Și sincer am avut o mică...
reacție viscerală, ca și cum mi-aș fi văzut propriul cadavru.
A fost foarte ciudat. Ca o experiență în afara corpului.
Fiindcă, evident, e lipsit de viață, dar seamănă atât de mult cu mine!
Și următorul gând, când m-am apropiat, a fost:
„Doamne, biata mea soție!”
„Adică, atât de mare e fața mea? Ce nebunie!”
Nu am capul atât de mare, nu?
Ești destul de mare.
Mi-e milă de ea. Uită-te la încheieturi și la mâini!
Am spus: „Astea nu-s mâinile mele. Astea sunt mâinile lui tata.”
El are încheieturi mai flexibile.
Sunt mai moi decât ale mele.
Nu!
Oricum, chestia asta e bestială.
Da, asta o să ajungă în secvențele din În culisele Disney.
Subtitrarea: Andrea Puticiu